Բաժանում զրոյի վրա

thumb|Diagrammatic representation of limits approaching infinity|''y''&nbsp;=&nbsp;1/''x'' ֆունկցիան: Աջից դեպի 0 ''x''-ի աճին զուգընթաց ''y''-ի աճը անվերջ դրական ուղղությամբ է։ Ձախից դեպի 0 ''x''-ի աճին զուգընթաց ''y''-ի աճը անվերջ բացասական է:

[thumb|196px|x294px|Զրոյի վրա բաժանելիս [Անդրոիդի հաշվիչը ցույց է տալիս անվերջության նշանը։]]
**Զրոյի վրա բաժանումը** մաթեմատիկայում տեղի է ունենում, երբ բաժանարարը (հայտարարը) զրո է։ Նման բաժանումը կարող է ունենալ a/0 տեսքը, որտեղ a-ն համարիչն է։ Տարրական թվաբանության մեջ այդ արտահայտությունը իմաստ չունի, քանի որ չկա մի թիվ, որը բազմապատկելով զրոյով, կստանանք a թիվը (ենթադրելով, որ a\neq0)։ Եվ քանի որ ցանկացած թիվ զրոյի բազմապատկելիս ստացվում է զրո, 0/0 արտահայտությունը նույնպես չունի սահմանված արժեք։

Պատմականորեն, ամենավաղ արձանագրված տվյալներով a/0 արտահայտությանը արժեքը նշանակելու անհնարության մասին կա Ջորջ Բերկլիի (1685 – 1753)՝ «criticism of infinitesimal calculus»-ում։

Ծրագրավորման մեջ զրոյի վրա բաժանելու դեպքում կարող է ծրագրի մեջ խնդիր առաջանալ։ Դա կախված է ծրագրավորման միջավայրից և այն թվի տեսակից, որի վրա կատարվում է բաժանումը։ Կարող է առաջացնել դրական կամ բացասական անվերջություն, բացառություն, սխալի ուղերձ, կարող է նաև ծրագիրը դադարի աշխատել կամ կարող է հանգեցնել հատուկ *ոչ մի թիվ* կոչված արժեքին (NaN)։

## Տարրական թվաբանության մեջ
Երբ բաժանումը բացատրվում է տարրական թվաբանական մակարդակով, այն հաճախ դիտվում է որպես մի շարք օբյեկտների միջև կիսում հավասար մասերի։ Որպես օրինակ, ենթադրենք ունենք տասը բլիթ, և այդ բլիթները պետք է հավասարաչափ բաժանենք սեղանի շուրջ նստած հինգ մարդկանց միջև։ Յուրաքանչյուր մարդ կստանա \textstyle\frac{10}{5} = 2 բլիթ։ Նմանապես, եթե կա տասը բլիթ և մեկ մարդ, նա կստանա \textstyle\frac{10}{1} բլիթ։

Բայց 0-ի վրա բաժանելու համար պետք է տանք հետևյալ հարցը՝ եթե բլիթները հավասարաչափ բաժանենք սեղանի շուրջ նստած 0 մարդկանցից միջև, քանի՞ բլիթ կհասնի յուրաքանչյուրին։ 10 բլիթները 0 հավասար մասի բաժանելու հնարավոր ձև։ Մաթեմատիկական ժարգոնով կարելի է ասել, որ 10 առարկաներ չեն կարող բաժանվել 0 ենթաբազմությունների. այսինքն, \textstyle\frac{10}{0} արտահայտությունը տարրական թվաբանության մեջ կա՛մ համարվում է անիմաստ, կա՛մ՝ դատարկ բազմություն։

Մեկ այլ եղանակ կա համոզվելու, որ թիվը չի կարող բաժանվել զրոյի։ Բաժանումը միշտ կարող ենք ստուգել բազմապատկման միջոցով։ Դիտարկելով վերը բերված 10/0-ի օրինակը՝ նշանակենք x = 10/0։ Եթե x-ը հավասար է տասը բաժանած զրոյի, ապա x անգամ զրո պետք է հավասար լինի տասի։ Բայց մենք գիտենք, որ չկա այնպիսի x, որը զրոյով բազմապատկելիս ստացվի 10 (կամ զրոյիից բացի այլ թիվ)։ Իսկ եթե 10-ի փոխարեն գրենք 0, կստանանք x=0/0։ Այս դեպքում x-ը կարող է լինել ցանկացած արժեք։

## Հանրահաշվում
### Բաժանումը՝ բազմապատկման հակառակ գործողություն
Այս հասկացությամբ բաժանումը հանրահաշվում ներկայացվում է որպես բազմապատկման հակառակ գործողություն։ Օրինակ՝
:\frac{6}{3}=2,
ուրեմն 2-ը այն անհայտ մեծության արժեքն է, որի դեպքում ճիշտ է
:?\times 3=6
արտահայտությունը։

Մինչդեռ
:\frac{6}{0}=\,x

արտահայտությունը պահանջում է այնպիսի արժեք, որի դեպքում ճիշտ լինի

:x\times 0=6
հավասարումը։ Բայց ցանկացած թիվ զրոյով բազմապատկելիս կստանանք զրո։ Այսինքն՝ չկա այնպիսի թիվ, որը կբավարարի այդ հավասարմանը։

:\frac{0}{0}=\,x

արտահայտությունը պահանջում է այնպիսի արժեք, որի դեպքում ճիշտ կլինի

:x\times 0=0

հավասարումը։

Նորից, ցանկացած թիվ զրոյով բազմապատկելիս կստանանք զրո։ Հետևաբար, այս դեպքում ցանկացած թիվ բավարարում է ներքևի հավասարմանը, բայց չի կարող բավարարել վերևինին։

Այսպիսով, 0/0 տեսքի արտահայտությունը կոչվում է անորոշություն։

### <math>0</math>-ի վրա բաժանելիս առաջացող շփոթություններ
Հնարավոր է ունենալ զրոյի վրա բաժանման այնպիսի հանրահաշվական արգումենտի դեպք, որը կհանգեցնի կեղծ ապացույցների, ինչպես օրինակ՝ 1=2, 3=4, 8=20 և այլն։
Օրինակ՝ ընդունելով, որ

:0\times 1 = 0
:0\times 2 = 0,

պետք է ճիշտ լինի

:0\times 1 = 0\times 2.\,
 
հավասարությունը։ Այս հավասարության երկու կողմերը բաժանելով զրոյի, կստանանք՝

:\textstyle \frac{0}{0}\times 1 = \frac{0}{0}\times 2։

Պարզեցնելով այդ արտահայտությունը՝ կստանանք, որ

:1 = 2.\,

Այստեղ տրամաբանական սխալը ոչ ակնհայտ ենթադրությունն էր, ըստ որի 0-ի վրա բաժանելը նույնպիսի հատկություններով թույլատրելի մաթեմատիկական գործողություն է, ինչպես ցանկացած թվի վրա բաժանելն է։

## Պատմական դեպքեր
1997 թվականի սեպտեմբերի 21-ին ամերիկյան «USS Yorktown (CG-48)»-ի հրթիռային հածանավի տվյալների հեռակա կառավարման համակարգում զրոյի վրա բաժանման հետևանքով շարքից դուրս եկան բոլոր ցանցային սարքերը, ինչի հետևանքով խափանվեց նավի շարժիչ համակարգը։

## Ծանոթագրություններ

Կատեգորիա:Բաժանում
Կատեգորիա:Կոտորակներ
Կատեգորիա:Մաթեմատիկական անալիզ